Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 135/12/5505	Liptovský Mikuláš, 27.9.2012
EEČ : 2-39-331-2012

U Z N E S E N I E

Trestná vec:	obvinený XXXXX  
Prečin:	Sprenevera podľa § 213 odsek 1, odsek 2 písmeno a) Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 4 531,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Mesto XXXXX, Hviezdoslavova 170, XXXXX  XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminál.polície OR PZ Lipt.Mikuláš pod spisovou značkou ORP-76/OEK-LM-2012.
V presne nezistený deň v mesiaci marec 2011 ako pracovník herne "Radar"  v Liptovskom Mikuláši na Štefánikovej ulici, ako oprávnená osoba, ktorá mala k dispozícii kľúče od vnútorných pokladníc nachádzajúcich sa  v dvoch výherných automatoch umiestnených v tejto herni, si otvoril tieto automaty a pokladne, z ktorých odcudzil 4.531,- eur a túto peňažnú sumu použil pre vlastnú potrebu, čím spoločnosti URSUS - SK, s. r. o., XXXXX 277/15, XXXXX spôsobil škodu vo výške 4.531,- eur 
Odôvodnenie: 
	Vyšetrovateľ Okresného riaditeľstva PZ odboru kriminálnej polície XXXXX uznesením ORP-76/OEK-LM-2012 vzniesol XXXXX obvinenie za prečin sprenevery podľa § 213 ods. 1, ods. 2 písm. a) Trestného zákona, ktorého sa dopustil spôsobom popísaným vo výrokovej časti tohto uznesenia.
	Zo spisového materiálu som zistil, že v predmetnej veci sa koná o prečinoch,  na ktoré zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
	Obvinený a poškodený uzavreli dňa 26. 06. 2012 zmier, v rámci ktorého obvinený vyhlásil, že spáchal skutok, za ktorý je stíhaný.
	Poškodený vyhlásil, že obvinený mu spôsobil škodu vo výške 4.531,- eur, ktorá mu bola v plnej výške uhradená obvineným dňa 01. 06. 2012.
	Do pokladne Okresnej prokuratúry v Liptovskom Mikuláši obvinený  XXXXX zložil peňažnú sumu vo výške 100,- eur, z ktorej chce poukázať na peňažnú pomoc obetiam trestnej činnosti peňažnú sumu vo výške 50,- eur a peňažnú sumu 50,- eur v prospech  Mesta XXXXX, Ulica Hviezdoslavova 170, XXXXX  XXXXX. 
	Táto suma je primeraná  závažnosti spáchaného trestného činu.
	Obvinený a poškodený s týmto spôsobom vybavenia veci vyslovili súhlas.
	Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného (doposiaľ nebol súdne trestaný) a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
	Preto som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor